Kocēni vald

Kocēni vald (läti keeles Kocēnu pagasts) on vald Lätis Valmiera piirkonnas. Vald piirneb sama piirkonna Valmiera linnaga, Dikļi, Vaidava, Zilaiskalnsi, Bērzaine, Kauguri, Burtnieki ja Valmiera vallaga ning Cēsise piirkonna Liepa ja Stalbe vallaga.

Valla pindala on 185 km². 2016. aasta seisuga elas seal 3105 inimest. Valla keskus on Kocēni küla.

 Ajalugu 

Valla aladel asus varem Kokmuiža mõis (Kokenhof) oma Kaļļa (Kārļa), Upītese, Brēmeļe, Stukūža ja Silupīši karjamõisaga. Sellest moodustatud vald kandis aastani 1925 nime Koki vald, aastani 1939 oli see Kokmuiža vald ja sealt edasi kandis see tänapäevast nimetust. Aastal 1935 oli selle pindala 78,8 km² ja seal oli 1956 elanikku. 1945. aastal moodustati vallas Kocēni ja Dūķeri külanõukogu, aastal 1949 vald likvideeriti. Aastal 1950 liideti Kocēni külanõukoguga likvideeritav Dūķeri külanõukogu. Aastal 1962 liideti vallaga osa likvideeritavast Mujāni külanõukogust, aastal 1975 aga osake Zilaiskalnsi maaterritooriumist. Aastal 1990 muudeti külanõukogu Kocēni vallaks. Aastatel 2009–2021 kuulus vald Kocēni piirkonda.

 Loodus 

Vald jääb Tālava madalikule. Suurimaks jõeks on Koiva jõgi, tähtsamad jõed on veel selle lisajõgi Jumara jõgi ja valla lääneosas voolav Briede jõgi. Vald asub osaliselt Gauja rahvuspargis, osaliselt aga Põhja-Vidzeme biosfääri kaitsealal.

Looduskaitse all on Gauri künnapuu, Sprosti tamm, Cīļi sauna pappel, Mazvējiņi tamm, Noriņase tammed, Jaundzērvesi tamm, Lielbrendiķi tamm, Lieldzērvesi tamm, Lielģeriņi tamm, Pankase tamm, Grantskalni tamm, Mujāni kooli tammed, Dravēni vaher, Pālēni tammed, Tiltiņi teine tamm, Vecprikuļi pärn, Maitiņi pärn, Vecmeicēni saar, Ošlejase tamm, Šustese pärn, Vīķvēni pärn, Vīķvēni sauna tamm, Kokmuiža allee pärnad, Kokmuiža tiigi tammed, Kokmuiža tamm, Kocēni lasteaia tamm, Kocēni tiigi tamm, Robiņi künnapuu, Kalmīši tamm, Ridēni tamm, Rubene rahn, Deidari vahtrad, Auniņi tamm, Vīteļi allee pärn, Cēļi saar, Cēļi tamm, Peņģi tamm, Paipalase tamm, Vīteļi künnapuu, Deidari vahtrad, Bokase pärn, Mežuļi jalakas, Straupnieki mänd, Guķi allikad, Sietiņiežise maakivi, Dukuļi allikad, Vīksnase vaher, Ķieģeļmuiža lehis, Ķieģeļmuiža pärn, Ķieģeļmuiža allee pärnad ja Karitēni pärn. Osaliselt jääb valda Ieža grava org. Valla idapiiri ääres paikneb osaliselt Vīķvēni soo hoiuala, valda jääb ka 118,2 hektari suurune Zilaiskalnsi hoiuala.

 Kaitstavad mälestised 

Kultuurimälestistest on riikliku kaitse all Rubene kirik, kiriku kantsel ja selle maalingud, Mujani vasallilinnus, hiiepaigad Vītolēni kivi ja Zilais kalnsi ohvrikivi koos sealse keskaegse kalmistuga, Vaidava linnamägi ning Draņķi muinaskalmed. Valda jäävad veel  regionaalse kaitse all olevad Rubene kihelkonnakool, Mujāni haridusseltsi maja, hiiepaik Pobrenči püha allikas, Jānēni ja Ruģēni muinaskalmed ning keskaegne kalmistu Ķikuti Kirikumägi. Kohaliku kaitse all on Cimpēni linnamägi.

 Asustus 

Aastal 2011 elas vallas 2625 lätlast, 175 venelast, 37 valgevenelast, 7 ukrainlast, 12 poolakat ja 18 leedulast.Ethnic composition of Latvia 2011

Valla külad:

 Küla  Küla tüüp  Elanike arv Baldieši  mazciems   ~35 (2007) Beites  mazciems  68 (2021) Brandeļi  ciems   208 (2025) Brīnumi  mazciems   ~13 (2007) Cimpēni  mazciems   ~10 (2007) Dūķeri  mazciems   29 (2007) Kocēni  ciems  909 (2025) Krogzemji  mazciems   13 (2007) Ķieģeļi  mazciems   Liepas  mazciems   39 (2007) Mujāni  mazciems   20 (2007) Pankas  mazciems   19 (2007) Peņģi mazciems   ~20 (2007) Rāvas  mazciems   ~12 (2007) Rieviņas  mazciems  ~20 (2007) Rubene  ciems  412 (2025) Sarmas  mazciems   ~25 (2007) Sprīdīši  mazciems   ~39 (2007) Sprosti  mazciems   14 (2007) Šalkas  mazciems  Zeltiņi  mazciems   50 (2007) Tilgaļi  mazciems   ~20 (2007) Tožas  mazciems  85 (2021) Upītes  mazciems   17 (2007) Vaivari  mazciems   
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

Kategooria:Läti vallad
Kategooria:Valmiera piirkond